Cuneiform Tablet KTS 2 42
Cuneiform tablet, dated to the Old Assyrian Period (ca. 1950-1850 BC).
Genre: memo
Transliteration:
IGI <big_gap>-li-mu-um IGI <big_gap><gap>-<gap>-nim IGI e-na-be-lim <big_gap> IGI en-na-nim DUMU a-bu-SÁ IGI a-šur-SIG₅ DUMU a-šur-re-ṣí 1 ma-na 8 GÍN KÙ.BABBAR ṣa-ru-pá-am i-ṣé-er a-mur-IŠTAR im-dí-lúm i-šu iš-tí KÙ.BABBAR uk-ta-al IGI {d}en-LÍL-ba-ni DUMU il₅-ba-ni IGI PUZUR₄-a-šur DUMU i-šar-ki-da-a-šur IGI i-ku-pí-a DUMU PUZUR₄.IŠTAR 3 ma-na KÙ.BABBAR ṣa-ru-pá-am i-ṣé-er a-mur-IŠTAR DUMU da-da-im-dí-lúm i-šu iš-tù ḫa-mu-uš-tim ša šu-ku-bi-im ù kà-zi-a a-na 13 ḫa-am-ša-tim i-ša-qal šu-ma lá iš-qú-ul 1.5 GÍN.TA a-na ma-na-im i-na ITU.KAM ṣí-ib-tám ú-ṣa-áb ITU.KAM qá-ra-a-tim li-mu-um i-dí-a-bu-um IGI {d}en-LÍL-ba-ni DUMU il₅-ba-ni IGI PUZUR₄-a-šur DUMU i-šar-ki-da-a-šur IGI i-ku-pí-a-šur DUMU PUZUR₄.IŠTAR 0.5 ma-na KÙ.BABBAR ṣa-ru-pá-am i-ṣé-er ku-ra-ra im-dí-lúm i-šu i-na e-lá-i-šu-ma i-na kà-ni-iš i-ša-qal IGI ú-ṣú-pí-iš-ki-im IGI ku-lu-ma-a 12 ma-na KÙ.BABBAR ṣa-ru-pá-am i-ṣé-er a-šùr-DU₁₀ DUMU kà-ri-a im-dí-lú i-šu iš-tù ḫa-mu-uš-tim ša šu-a-nim ù li-ba a-na 53 ḫa-am-ša-tim i-ša-qal šu-ma i-na u₄-me-šu ma-al-ú-tim la iš-qú-ul 1.5 GÍN.TA a-na 1 ma-na-im i-na ITU.KAM ṣí-ib-tám ú-ṣa-áb ITU.KAM ša ke-na-tim li-mu-um a-šur-SIG₅ DUMU a-bar-zi-zi-im IGI en-na-sú-en₆ DUMU ki-li-a IGI PUZUR₄-ša-du-e a-ḫi-šu IGI a-nu-um-DINGIR DUMU a-šur-e-mu-qí 2.5 ma-na KÙ.BABBAR ṣa-ru-pá-am i-ṣé-er i-da-a DUMU ša-ak-sí-im ù ú-zu-a DUMU a-lá-a-a im-dí-lúm i-šu iš-tù ḫa-mu-uš-tim ša a-šur-ta-ak-lá-ku ù kà-zi-a a-na 4 ḫa-am-ša-tim i-ša-qú-lu šu-ma lá iš-qú-lu 1.5 GÍN.TA a-na 1 ma-na-im i-na ITU.KAM ṣí-ib-tám ú-ṣú-bu ITU.KAM ma-ḫu-ur-ì-lí li-mu-um a-lá-ḫu-um DUMU i-na-aḫ-DINGIR KÙ.BABBAR i-na qá-qá-ad šál-mì-šu-nu ù ke-ni-šu-nu ra-ki-is IGI {d}en-LÍL-ba-ni DUMU il₅-ba-ni IGI u-ṣur-ša-IŠTAR DUMU a-šur-i-mì-tí-<big_gap> 20 ma-na KÙ.BABBAR ṣa-ru-pá-am i-ṣé-er a-šur-DU₁₀ im-dí-lúm <big_gap> i-šu iš-tù ḫa-mu-uš-tim ša šu-ku-bi-im ù kà-zi-a a-na 4 ḫa-am-ša-tim i-ša-qal šu-ma lá iš-qú-ul 1.5 GÍN.TA ṣí-ib-tám ú-ṣa-áb ITU.KAM kán-mar-ta li-mu-um i-dí-a-bu-um